CELEX: 31982R1236
Language: el
Date: 1982-05-19 00:00:00
Title: Κανονισμός (EOK) αριθ. 1236/82 τής Επιτροπής τής 19ης Μαΐου 1982 περί δευτέρας τροποποιήσεως τού κανονισμού (EOK) αριθ. 2657/80 περί καθορισμού τών τιμών τών νωπών ή διατηρημένων δι απλής ψύξεως ολοκλήρων σφαγίων προβάτων πού διαπιστώνονται στίς αντιπροσωπευτικές αγορές τής Κοινότητος καί περί τού πίνακα τών τιμών ορισμένων άλλων ποιοτήτων ολοκλήρων σφαγίων προβάτων εντός τής Κοινότητος

Avis juridique important

|

31982R1236

Κανονισμός (EOK) αριθ. 1236/82 τής Επιτροπής τής 19ης Μαΐου 1982 περί δευτέρας τροποποιήσεως τού κανονισμού (EOK) αριθ. 2657/80 περί καθορισμού τών τιμών τών νωπών ή διατηρημένων δι απλής ψύξεως ολοκλήρων σφαγίων προβάτων πού διαπιστώνονται στίς αντιπροσωπευτικές αγορές τής Κοινότητος καί περί τού πίνακα τών τιμών ορισμένων άλλων ποιοτήτων ολοκλήρων σφαγίων προβάτων εντός τής Κοινότητος  

Επίσημη Εφημερίδα αριθ. L 143 της 20/05/1982 σ. 0001 - 0008 Ισπανική ειδική έκδοση: Κεφάλαιο 03 τόμος 25 σ. 0125  Πορτογαλική ειδική έκδοση : Κεφάλαιο 03 τόμος 25 σ. 0125 

***** ΚΑΝΟΝΙΣΜΟΣ (ΕΟΚ) αριθ. 1236/82 ΤΗΣ ΕΠΙΤΡΟΠΗΣ  της 19ης Μαΐου 1982  περί δευτέρας τροποποιήσεως του κανονισμού (ΕΟΚ) αριθ. 2657/80 περί καθορισμού των τιμών των νωπών ή διατηρημένων δι' απλής ψύξεως ολοκλήρων σφαγίων προβάτων που διαπιστώνονται στις αντιπροσωπευτικές αγορές της Κοινότητος και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων εντός της Κοινότητος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1195/82 (2), και ιδίως το άρθρο 4 και το άρθρο 7 παράγραφος 4,  Εκτιμώντας:  ότι η αποκτηθείσα πείρα κατά τη διάρκεια των δύο πρώτων περιόδων εφαρμογής του κανονισμού (ΕΟΚ) αριθ. 1837/80 έδειξε ότι στο σύστημα που χρησιμοποιήθηκε για τον καθορισμό των τιμών στην αγορά δεν λαμβάνεται επαρκώς υπόψη ο στόχος προσεγγίσεως των τιμών στις αγορές των διαφόρων Κρατών μελών· ότι κρίνεται, ως εκ τούτου, αναγκαία η τροποποίηση του κανονισμού (ΕΟΚ) αριθ. 2657/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3464/80 (4), λαμβάνοντας υπόψη μόνο τις τιμές στην αγορά των αμνών, κατηγορία των προβατοειδών που δίνει από μόνη της τη δυνατότητα επιτεύξεως του προαναφερθέντος στόχου· ότι είναι σκόπιμο να προβλεφθεί η έναρξη της ισχύος του εν λόγω μέτρου μόνο στην αρχή της περιόδου εμπορίας 1982/83·  ότι ο κανονισμός (ΕΟΚ) αριθ. 1195/82 προέβλεψε τον καθορισμό τιμής στην ή στις αντιπροσωπευτικές αγορές, αφ' ενός της Μεγάλης Βρετανίας και αφ' ετέρου της Βόρειας Ιρλανδίας· ότι είναι λοιπόν απαραίτητο να θεσπισθούν οι λεπτομέρειες εφαρμογής τους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβάτων και Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2657/80 τροποποιείται ως ακολούθως:  1. Το άρθρο 1 αντικαθίσταται από το ακόλουθο κείμενο:  «Άρθρο 1  Η τιμή των ολοκλήρων σφαγίων στις αντιπροσωπευτικές αγορές της Κοινότητος που αναφέρεται στο άρθρο 4 του κανονισμού (ΕΟΚ) αριθ. 1837/81, ισούται με το μέσο όρο, σταθμιζόμενο από τους συντελεστές που καθορίζονται στο παράρτημα Ι, των τιμών ολοκλήρων σφαγίων αμνών που διαπιστώνονται στην ή στις αντιπροσωπευτικές αγορές κάθε Κράτους μέλους ή, όσον αφορά το Ηνωμένο Βασίλειο, κάθε περιοχής κατά την έννοια του άρθρου 3 παράγραφος 1 του κανονισμού (ΕΟΚ) αριθ. 1837/80.»  2. Στο άρθρο 2 παράγραφος 1 πρώτο εδάφιο, η φράση «τιμή για τα ολόκληρα σφάγια προβάτων νωπά ή διατηρημένα δι' απλής ψύξεως » αντικαθίσταται με τη φράση «τιμή για τα ολόκληρα σφάγια νωπά ή διατηρημένα δι' απλής ψύξεως».  3. Το κείμενο του άρθρου 2 παράγραφος 1 υπό α αντικαθίσταται από το ακόλουθο κείμενο:  «α) Η τιμή που διαπιστώνεται σ' αυτό το Κράτος μέλος ισούται με το μέσο όρο, σταθμιζόμενο από τους συντελεστές που εκφράζουν τη σχετική σπουδαιότητα είτε κάθε αγοράς είτε κάθε κατηγορίας, των τιμών που διαπιστώνονται στις αγορές αυτές, εν τούτοις, ελλείψει πληροφοριών, οι τιμές που καταγράφονται στις αντιπροσωπευτικές αγορές αυτού του Κράτους μέλους καθορίζονται λαμβάνοντας υπόψη, ιδίως, τις τελευταίες γνωστές τιμές.»  4. Στο άρθρο 2 παράγραφος 2 υπό β, οι λέξεις «ολόκληρα σφαγία προβάτων» αντικαθίστανται από τις λέξεις «ολόκληρα σφάγια αμνών» .  5. Στο άρθρο 2, προστίθεται η ακόλουθη παράγραφος 4:  «4. Οι διατάξεις του παρόντος άρθρου εφαρμόζονται στο Ηνωμένο Βασίλειο ξεχωριστά για τις περιοχές 5 και 6.»  6. Στο άρθρο 3 παράγραφος 2 οι λέξεις «Το Ηνωμένο Βασίλειο» αντικαθίστανται από τις λέξεις «Το Ηνωμένο Βασίλειο, αναφορικά με την περιοχή ή τις περιοχές όπου χορηγείται η πριμοδότηση».  7. Τα παραρτήματα Ι, ΙΙ και ΙΙΙ αντικαθίστανται από τα παραρτήματα Ι, ΙΙ και ΙΙΙ του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 20 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Μαΐου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 140 της 20. 5. 1982, σ. 22.  (3) ΕΕ αριθ. L 276 της 20. 10. 1980, σ. 1.  (4) ΕΕ αριθ. L 363 της 31. 12. 1980, σ. 11.  ΠΑΡΑΡΤΗΜΑ Ι  Συντελεστές που χρησιμοποιούνται στον υπολογισμό της τιμής που διαπιστώνεται στις αντιπροσωπευτικές αγορές της Κοινότητας  Βέλγιο 0,2 %  Δανία 0,1 %  Γερμανία (ΟΔ) 2,1 %  Μεγάλη Βρετανία 36,8 %  Ελλάς 14,8 %  Γαλλία 21,5 %  Ιρλανδία 4,1 %  Ιταλία 16,4 %  Λουξεμβούργο -  Κάτω Χώρες 2,4 %  Βόρεια Ιρλανδία 1,6 %  100,0 %  ΠΑΡΑΡΤΗΜΑ ΙΙ  Στοιχεία που λαμβάνονται υπόψη για τον καθορισμό των τιμών που διαπιστώνονται στις αντιπροσωπευτικές αγορές της Κοινότητας  Α. ΒΕΛΓΙΟ  1. Αντιπροσωπευτική αγορά: Saint-Trond  1.2.3 // 2. Κατηγορία  // Βάρος σφαγίου κατ' αποκοπήν  // Συντελεστής σταθμίσεως  // Agneaux extra  // 18 χγρ/κεφαλή  // 100 %  Β. ΔΑΝΙΑ  1. Αντιπροσωπευτική αγορά: Κοπεγχάγη  1.2 // 2. Κατηγορίες  // Συντελεστής σταθμίσεως  // Lam Ekstra  // 33,3 %  // Lam I. Kvalitet  // 66,7 %  Γ. ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ  1. Αντιπροσωπευτική αγορά: Ομοσπονδιακή Δημοκρατία της Γερμανίας  Η τιμή που διαπιστώνεται σ' αυτή την αγορά είναι ο σταθμικός μέσος των τιμών που διαπιστώνονται στις ακόλουθες περιοχές:  1.2 //   // Συντελεστές σταθμίσεως  // Βάδη-Βυτεμβέργη  // 14,3 %  // Βαυαρία  // 24,2 %  // Βόρεια Ρηνανία-Βεστφαλία  // 46,9 %  // Κάτω Σαξονία  // 7,1 %  // Σααρμπρύκεν  // 7,5 %  // 2. Κατηγορία  // Συντελεστής σταθμίσεως  // Mastlammfleisch  // 100 %  //   //   // Δ. ΜΕΓΑΛΗ ΒΡΕΤΑΝΙΑ  //   // 1. Αντιπροσωπευτικές αγορές  // Συντελεστές σταθμίσεως  // Όλες οι αγορές πωλήσεως δια πλειστηριασμών ζώων βοσκής ζώντων που πιστοποιούν τα «clean sheep and lambs» στήν:  - Αγγλία και Ουαλία  - Σκωτία   // Οι τιμές που εξακριβώνονται σε κάθε περιοχή σταθμίζονται δια των συντελεστών, που ποικίλλουν κάθε εβδομάδα, οι οποίοι εκφράζουν τη σχέση του αριθμού των πιστοποιουμένων ζώων σε κάθε περιοχή δια του εθνικού συνόλου.   // 2. Κατηγορίες  // Συντελεστές σταθμίσεως  // - Lambs - Other ovine animals  // Οι τιμές που εξακριβώνονται για κάθε κατηγορία σταθμίζονται δια των συντελεστών που ποικίλλουν κάθε εβδομάδα και οι οποίοι εκφράζουν τη σχέση του συνολικού εκτιμώμενου βάρους του σφαγίου των πιστοποιουμένων ζώων κάθε κατηγορίας δια του συνολικού εκτιμώμενου βάρους σφαγίου όλων των πιστοποιουμένων ζώων που γεννήθηκαν κατά τη διάρκεια της περιόδου δώδεκα μηνών που προηγείται της διαθέσεώς τους στο εμπόριο.   // Ε. ΕΛΛΑΣ  //   // 1. Αντιπροσωπευτικές αγορές  // Συντελεστές σταθμίσεως  // (κέντρα καταγραφής των τιμών)  //   // Ιωάννινα  // 28 %  // Κοζάνη  // 12 %  // Κομοτηνή  // 10 %  // Λάρισα  // 25 %  // Τρίπολη  // 17 %  // Χανιά  // 8 %  // 2. Κατηγορία  // Συντελεστής σταθμίσεως  // Αμνοί  // 100 %  // ΣΤ. ΓΑΛΛΙΑ  //   // 1. Αντιπροσωπευτικές αγορές  // Συντελεστές σταθμίσεως  // α) Αγορά του Rungis  // 50 %  // β) Τοπικές αγορές:  //   // Παρίσι, Λιμόζ, Τουλούζη, Αβινιόν  // 50 %  2. Κατηγορίες  α) αγορά του Rungis: σύνολο των κατηγοριών αμνών που τίθενται σε εμπορία  β) τοπικές αγορές: αμνών  1.2.3 // Καταστάσεις παχύνσεως  // Διάπλαση  // Συντελεστές σταθμίσεως  // couvert  // E  // 10  // (appellation parfait)  // U  // 12  //   // R  // 18  //   // O  // 10  // gras  // E  // 7  //   // U  // 9  //   // R  // 12  //   // O  // 7  // tres gras  // E  // 4  // (appellation suiffard)  // U  // 4  //   // R  // 4  //   // O  // 3  Ζ. ΙΡΛΑΝΔΙΑ  1.2 // 1. Αντιπροσωπευτικές αγορές  // Συντελεστές σταθμίσεως  // Athleague  // 10,5 %  // Ballyhaunis  // 40,4 %  // Dublin  // 22,9 %  // Waterford  // 26,2 %  // 2. Κατηγορίες  // Συντελεστές σταθμίσεως  // Lamb first quality  // 70 %  // Lamb second quality  // 30 %  // Η. ΙΤΑΛΙΑ  //   // 1. Αντιπροσωπευτικές αγορές  // Συντελεστές σταθμίσεως  // α) Roma και Foggia  // 50 %  // β) Άλλες αγορές:  // 50 %  // Avellino  // 6 %  // Firenze  // 6 %  // Noci  // 6 %  // Nuoro  // 20 %  // Palermo  // 6 %  // Pescara  // 6 %  // 2. Κατηγορία  // Συντελεστής σταθμίσεως  // Agneli  // 100 %  // Θ. ΚΑΤΩ ΧΩΡΕΣ  //   // 1. Αντιπροσωπευτικές αγορές  // Συντελεστές σταθμίσεως  // Alkmaar Bodegraven Breukelen Harlingen Hoorn Nieuwerkerk a/d Ijssel  // Οι τιμές που εξακριβώνονται σε κάθε σφαγείο σταθμίζονται δια των συντελεστών που ποικίλλουν κάθε εβδομάδα και οι οποίοι εκφράζουν τη σχέση του αριθμού των εσφαγμένων ζώων σε κάθε σφαγείο δια του εθνικού συνόλου·  // 2. Κατηγορία  // Συντελεστής σταθμίσεως  // Vette lammeren  // 100 %  // Ι. ΒΟΡΕΙΑ ΙΡΛΑΝΔΙΑ  //   // 1. Αντιπροσωπευτικές αγορές  // Συντελεστές σταθμίσεως  // Ballymoney  // 25 %  // Donemana  // 31 %  // Markethill  // 21 %  // Omach  // 23 %  // 2. Κατηγορία  // Συντελεστής σταθμίσεως  // Lambs  // 100 %  ΠΑΡΑΡΤΗΜΑ ΙΙΙ  Οι ορισμοί των σφαγίων αμνών είναι οι ακόλουθοι:  1.2 // Α. ΒΕΛΓΙΟ  //   // Agneaux extra:  // Αμνοί προς σφαγή, μικρότεροι των δώδεκα μηνών των οποίων η απόδοση κατά τη σφαγή υπερβαίνει το 50 %.  // Β. ΔΑΝΙΑ  //   // Slagtekroppe af lam:  //   // - Ekstra:  // Σφάγια αμνών προς σφαγή, μικρότερων των 12 μηνών, περιλαμβάνοντα μηρούς αρκετά ανεπτυγμένους, πλάτη και οσφύς φαρδιές, αρκετή περιεκτικότητα σε κρέας, καθώς επίσης και ένα κατάλληλο στρώμα λίπους (κατ' ανώτατο όριο ένα εκατοστό).  //   // Τά ανώτατα βάρη έχουν καθοριστεί:  //   // - αμνοί γάλακτος: 16 χιλιόγραμμα βάρος σφαγίου,  //   // - αλλοι αμνοί: 25 χιλιόγραμμα βάρος σφαγίου·  // - 1. Kvalitet:  // Σφάγια αμνών μικρότερων των δώδεκα μηνών των οποίων η πλάτη, οι οσφύες και οι μηροί παρουσιάζουν μέση περιεκτικότητα σε κρέας και κατάλληλο στρώμα λίπους.  Γ. ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ  1.2 // Mastlammfleisch:  // Μέσος όρος όλων των ποιοτήτων σφαγίων αμνών εσταυλισμένων και αμνών βοσκής, ηλικίας μικρότερης των δώδεκα μηνών.  Δ. ΜΕΓΑΛΗ ΒΡΕΤΑΝΙΑ  Προβατοειδή πιστοποιήσιμης ποιότητας, γεννηθέντα κατά τη διάρκεια περιόδου δώδεκα μηνών πριν από τη διάθεσή τους στο εμπόριο  (Εξαιρέσει των κριών, των προβατινών και αμνάδων σε εγκυμοσύνη, καθώς και των προβατοειδών που έχουν παραμερισθεί λόγω ανεπαρκούς ποιότητας, υγείας ή βάρους)  1.2 // - Lambs:  // Προβατοειδή γεννηθέντα από την πρώτη Δευτέρα του Ιανουαρίου, ενός έτους, και τεθέντα σε εμπορία κατά τη διάρκεια αυτού του έτους ή γεννηθέντα μετά την έναρξη του Οκτωβρίου του έτους που προηγείτο της θέσεώς τους σε εμπορία.  // - Other ovine animals:  // Άλλα προβατοειδή γεννηθέντα κατά τη διάρκεια περιόδου δώδεκα μηνών πριν από τη διάθεσή τους στο εμπόριο.  Κανόνες ποιότητας  Για να λάβει ένα σφάγιο την πιστοποίηση πρέπει να έχει κανονικά αρκετή ποσότητα κρέατος σε όλα του τα μέρη. Οι οσφύες πρέπει να είναι καλά ανεπτυγμένες, οι μηροί και οι ώμοι να έχουν μέτρια ποσότητα κρέατος αλλά τα εμπρόσθια τεταρτημόρια δύνανται να είναι σχετικά χονδρά. Η σάρκα πρέπει να είναι σφικτή.  Το ελάχιστο απαιτητό στρώμα λίπους πρέπει να είναι λεπτό. Σφάγιο καλυμμένο με στρώμα λίπους πολύ παχύ παραμερίζεται. Προβατοειδές ζωντανό πρέπει να έχει σωματική διάπλαση τέτοια ώστε να παρέχει σφάγιο που να πλησιάζει τουλάχιστον τους κανόνες ποιότητας.  Βάρος  Για να δοθεί η πιστοποίηση, τα προβατοειδή πρέπει να παρουσιάζουν βάρος σφαγίου, πραγματικό ή εκτιμώμενο, όχι κατώτερο των 8 χιλιογράμμων.  1.2 // Ε. ΕΛΛΑΣ  //   // Αμνοί:  // Αμνοί προς σφαγή άρρενες ή θήλεις, ηλικίας μικρότερης ή ίσης των δώδεκα μηνών και βάρους σφαγίου μεταξύ 9 και 19 χιλιογράμμων, καθώς και σφάγια των αμνών αυτών.  // ΣΤ. ΓΑΛΛΙΑ  //  Σφάγια αμνών κρεατοπαραγωγής μικροτέρων του ενός έτους, βάρους συμπεριλαμβανομένου μεταξύ 13 και 19 χιλιογράμμων.  Καταστάσεις παχύνσεως:  1.2 // - Couvert (appellation parfait):  // Ένα στρώμα λίπους καλύπτει ομοιόμορφα και όχι υπερβολικά, σχεδόν όλο το σφάγιο. Δύναται να παρουσιάζει στρώματα ελαφρώς παχύτερα στη βάση της ουράς. Στις οσφύες παρουσιάζονται ραβδώσεις ένθεν και ένθεν της σπονδυλικής στήλης. Στην εσωτερική πλευρά της θωρακικής κοιλότητας, οι μύες μεταξύ των πλευρών είναι ορατοί. Για τις προβατίνες οι ραβδώσεις δύνανται να μην παρουσιάζονται, οι μύες μεταξύ των πλευρών είναι λιγότερο ορατοί.  // - Gras:  // Ένα στρώμα λίπους αρκετά παχύ καλύπτει εξ ολοκλήρου το σφάγιο. Στα μέλη, το στρώμα είναι λιγότερο παχύ. Στην εσωτερική πλευρά της θωρακικής κοιλότητας μερικοί μικροί σωροί λίπους, λεγόμενοι grappes, δύνανται να εμφανισθούν. Οι μύες μεταξύ των πλευρών δύνανται να έχουν διεισδύσεις λίπους. Επί πλέον, ο νεφρός είναι πολύ καλυμμένος. Για τις προβατίνες, το στρώμα του λίπους και η μάζα των grappes δύνανται να είναι περισσότερο ανεπτυγμένα.  // - Tres gras:  // Ένα στρώμα λίπους πολύ παχύ καλύπτει το σφάγιο το οποίο έχει λιπώδεις σωρούς σε διάφορα επίπεδα. Στην εσωτερική πλευρά της θωρακικής κοιλότητας σχηματίζονται σωροί λίπους λεγόμενοι grappes. Μεταξύ των πλευρών οι μύες έχουν μεγάλες διεισδύσεις λίπους. Επί πλέον, ο νεφρός είναι περιτυλιγμένος σε μια μεγάλη ποσότητα λίπους.  // Διάπλαση:  //   // -Ε:  // - Ανώτερη.  //   // - Όλες οι κατανομές είναι κυρτές και χαρακτηρίζουν μια πολύ σημαντική μυϊκή ανάπτυξη.  //   // Μηρός και σέλλα: κοντά, διογκωμένα και πολύ παχιά. Η σέλλα είναι μάλλον φαρδιά παρά μακριά.  //   // Πλάτη και οσφύες: πολύ παχιές και φαρδιές μέχρι το ύψος των ώμων.  //  // Ώμοι: διογκωμένοι και πολύ παχείς.  // - U:  // - Πολύ καλή.  //   // - Οι κατανομές είναι τουλάχιστον κυρτές στο σύνολο και χαρακτηρίζουν μια σημαντική μυϊκή ανάπτυξη.  //  // Μηρός και σέλλα: στρογγυλεμένα και παχιά, η σέλλα είναι μάλλον φαρδιά και μακριά.  //   // Πλάτη και οσφύες: παχιές, φαρδιές και χωρίς κοιλότητες μέχρι το ύψος των ώμων. Νωτιαίες αποφύσεις μη εμφανείς. Ώμοι: διογκωμένοι και παχείς.  //   //   // Π R:  // Π Καλή.  //   // - Όλες οι κατανομές είναι τουλάχιστον ευθύγραμμες και χαρακτηρίζουν ένα σύνολο μυών παχύ.  //   // Μηρός και σέλλα: πιο μακριά αλλά πάντα παχιά.  //   // Η σέλλα είναι αισθητά τόσο φαρδιά όσο και μακριά.  //  // Πλάτη και οσφύες: λιγότερο πλήρεις αλλά πάντα φαρδιές στη βάση. Η πλάτη δύναται να υπολείπεται σε φάρδος στο ύψος των ώμων. Νωτιαίες αποφύσεις ελαφρώς εμφανείς. Ώμοι: δύνανται να υπολείπονται σε πάχος.  // - Ο:  // - Αρκετά καλή.  //   // - Οι κατανομές είναι στο σύνολο ευθύγραμμες, ορισμένες ελαφρώς κοίλες, το σύνολο των μυών μέσου πάχους.  //   // Μηρός και σέλλα: πολύ μακριά, υπολείπονται σε πάχος σε όλα τα μέρη. Η σέλλα είναι μάλλον μακριά παρά φαρδιά. Πλάτη και οσφύες: στενές, υπολείπονται σε πάχος. Νωτιαίες αποφύσεις ελαφρώς εμφανείς. Ώμοι: υπολείπονται σε πάχος.  // Ζ. ΙΡΛΑΝΔΙΑ  //   // Lambs:  // Προβατοειδή ηλικίας μικρότερης ή ίσης των δώδεκα μηνών.  // - First quality lambs:  // Αμνός, που έχει καλή σωματική διάπλαση που καθορίζεται από τους μηρούς, τις οσφύες, τις πλευρές και τους ώμους, που έχουν αρκετό κρέας. Τα διάφορα μέρη του σφαγίου πρέπει να παρουσιάζουν κατανομή γραμμική ή κυρτή. Το στρώμα του λίπους πρέπει να ποικίλλει μεταξύ λεπτού και μέσου.  //   // Τά σφάγια πρώτης ποιότητας έχουν βάρος που κυμαίνεται συνήθως μεταξύ 15 και 22 χιλιογράμμων ψυχρού σφαγίου. Εν τούτοις, όταν η σωματική διάπλαση και το στρώμα του λίπους είναι ικανοποιητικά, γίνεται αποδεκτή μία ανοχή επιπλέον ή λιγότερο ως προς το βάρος.  // - Second quality lambs:  // Αμνός που δεν ανταποκρίνεται στα ειδικά κριτήρια για την πρώτη ποιότητα. Οι αμνοί αυτοί έχουν σωματική διάπλαση μεταξύ του μέσου και του μετρίου ή κατάσταση παχύνσεως μεταξύ του παχέος και του πολύ παχέος. Οι αμνοί αυτής της κατηγορίας έχουν βάρος που κυμαίνεται κανονικά μεταξύ 15 και 27 χιλιογράμμων ψυχρού σφαγίου.  // Η. ΙΤΑΛΙΑ  //   // Agnelli:  // Αμνοί προς σφαγή άρρενες ή θήλεις, ηλικίας μικρότερης ή ίσης των δέκα μηνών και βάρους σφαγίου μεταξύ 9 και 19 χιλιογράμμων καθώς και σφάγια των αμνών αυτών.  // Θ. ΚΑΤΩ ΧΩΡΕΣ  //   // Vette lammeren:  // Μέσος όρος επί όλων των ποιοτήτων αμνών προς σφαγή μικροτέρων των δώδεκα μηνών.  // Ι. ΒΟΡΕΙΑ ΙΡΛΑΝΔΙΑ  //   // Lambs:  // Προβατοειδή γεννηθέντα κατά τη διάρκεια περιόδου δώδεκα μηνών πριν από τη διάθεση στο εμπόριο και με ένα εκτιμώμενο ή πραγματικό βάρος σφαγίου μεταξύ 8 και 27 χιλιογράμμων.